Diari Oficial de la Generalitat Valenciana


Sumari del DOGV 7679, del 16-12-2015 (2015/10602)

RESOLUCIÓ d'11de desembre de 2015, de la directora general del Servei Valencià d'Ocupació i Formació, per la qual es fan públics la línia de crèdit i l'import global màxim destinats a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001 corresponents a 2015 i a anys anteriors que hagueren quedat pendents.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7679

Data del DOGV
:   16-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10802


Data del document
:   11-12-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11de desembre de 2015, de la directora general del Servei Valencià d'Ocupació i Formació, per la qual es fan públics la línia de crèdit i l'import global màxim destinats a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001 corresponents a 2015 i a anys anteriors que hagueren quedat pendents. [2015/10216]  
El Reial Decret 196/2010, de 26 de febrer, modificat pel Reial Decret 1783/2011, de 16 de desembre, estableix mesures per a facilitar la reinserció laboral, així com l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, de 2001.  
De conformitat amb la disposició addicional primera del Reial Decret 196/2010, de 26 de febrer, la gestió d'aquestes ajudes es farà d'acord amb el que estableixen aquest reial decret i les normes de procediment que dicten les comunitats autònomes per a la seua execució d'acord amb la seua pròpia organització. Respecte d'això, l'adaptació del reial decret a l'àmbit de la Generalitat es va fer mitjançant l'Ordre 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, modificada per l'Ordre 12/2011, de 20 de setembre, de la Conselleria d'Educació, Formació i Ocupació, i per l'Ordre 30/2014, de 5 de setembre, de la Conselleria d'Economia, Indústria, Turisme i Ocupació.  
  
De conformitat amb el que disposa l'article 3 del Reial Decret 196/2010, el finançament de les mesures que aquest regula s'efectua a càrrec de la dotació pressupostària consignada a aquest efecte en el pressupost del Servei Públic d'Ocupació Estatal, i correspon la seua gestió a les comunitats autònomes amb competències en matèria de gestió de les polítiques actives d'ocupació.  
Mitjançant la Resolució de 18 de novembre de 2015, de la directora general del Servei Públic d'Ocupació Estatal s'ha fet efectiu a la Comunitat Valenciana el lliurament de fons destinats a finançar les ajudes pendents de l'anualitat 2014 i de l'anualitat 2015.  
En conseqüència, és procedent fer públics els crèdits que en l'àmbit de la Comunitat Valenciana han de finançar les mesures destinades als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, corresponents a les anualitats 2014 (ajudes pendents) i 2015.  
  
En virtut del que s'exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Únic. Finançament  
Fer pública la dotació pressupostària per a finançar les ajudes destinades als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001, les bases reguladores de les quals estan establides en el Reial Decret 196/2010, de 26 de febrer (publicades en el BOE número 51, de 27.02.2010) i van ser modificades pel Reial Decret 1783/2011, de 16 de desembre (publicat en el BOE número 303, de 17.12.2011). A fi de concretar, en l'àmbit competencial de la Comunitat Valenciana, la normativa estatal indicada per a la seua adaptació a les peculiaritats organitzatives de la Generalitat i determinar la forma i els terminis de la presentació de sol·licituds (tal com preveu el Reial Decret 196/2010) es va dictar l'Ordre 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001 (publicada en el DOCV número 6435, d'11.01.2011), i modificada després per l'Ordre 12/2011, de 20 de setembre, de la Conselleria d'Educació, Formació i Ocupació (publicada en el DOCV número 6621, de 03.10.2011), i per l'Ordre 30/2014, de 5 de setembre, de la Conselleria d'Economia, Indústria, Turisme i Ocupació (publicada en el DOCV número 7357, de 10.09.2014).  
  
Aquestes ajudes es finançaran a càrrec del capítol IV del subprograma 322.53 «Plans especials de suport a l'ocupació en sectors productius», codi de línia T7731000 «Ajudes especials als treballadors de SINTEL afectats per ERO», del pressupost per a 2015 del Servei Valencià d'Ocupació i Formació, per un import global màxim de 436.000,00 euros, fons finançats pel Servei Públic d'Ocupació Estatal la distribució del qual serà:  
  
- Per a les ajudes especials i addicionals pendents de l'anualitat 2014: 1.000 euros.  
- Per a les ajudes especials i addicionals corresponents a l'anualitat 2015: 435.000 euros.  
  
Contra aquest acte, que esgota la via administrativa, podran els interessats interposar un recurs contenciós administratiu en el termini de dos mesos, a comptar des de l'endemà de la publicació, davant del corresponent jutjat contenciós administratiu de la província de València, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. I això sense perjuí que els interessats puguen exercitar qualsevol altre recurs que consideren procedent.  
  
  
València, 11 de desembre de 2015.- La directora general del SERVEF: M.ª José Mira Veintimilla.